Diari Oficial de la Generalitat Valenciana


Sumari del DOGV 6450, del 01-02-2011 (2010/14583)

Notificació de la sentència dictada en el judici expedient de domini. Immatriculació número 589/2004.
-----------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/14135


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el judici expedient de domini. Immatriculació número 589/2004. [2010/14998]  
Judici expedient de domini Immatriculació 000589/2004  
Part demandant: Peter Weiss.  
Part demandada: Helga Sophie Schmitz.  
Sobre.  
En el judici a què es fa referència s'ha dictat la resolució que té el text que, literalment, és com segueix:  
«Part dispositiva  
Dispose declarar justificat el ple domini, per part de Peter Weiss, major d'edat, veí de Calp (Alacant), amb domicili a la urbanització Colari, 6-6, proveït de targeta d'identitat de la seua nacionalitat número 2.079.969.276, sobre la finca que consta descrita en la escriptura pública de compravenda de data 8 de setembre de 1983, atorgada davant el notari de Calp Juan Fernández de Ybarra Moreno, de la manera següent, el tractament successiu interromput de la qual es reprén: Partida Mercé, una parcel·la de terreny de set-cents huitanta-set metres quadrats, assenyalada com a parcel·la 37 de la urbanització Mar i Sol de Calp, que té els límits següents: Nord, parcel·la 38 de la mateixa urbanització; oest, vial de la mateixa urbanització i, a través d'aquest, parcel·les 35 i 34 d'aquesta; sud, parcel·la 36; i oest, el senyor Doering, abans de Jaime Perles Ferrer.  
La referència cadastral d'aquesta parcel·la és 8378842LA1813V5552SI.  
Inscripció registral. No consta inscrita al Registre de la Propietat de Calp.  
Notifiqueu aquesta interlocutòria a les parts i feu-los saber que contra aquesta, que no és ferma, es pot interposar un recurs d'apel·lació, que haurà d'interposar-se, si pertoca, davant d'aquest Jutjat, dins dels cinc dies següents a la seua notificació (art. 455 i 457 LEC).  
Una vegada siga ferma, expediu una testimoniança literal i acreditativa de la seua fermesa, perquè li valga al promotor de títol suficient a fi de portar a efecte la inscripció de l'esmentada finca al Registre de la Propietat.  
Així ho dispose, mane i firme, Alfonso Allué Fuentes, magistrat jutge substitut del Jutjat de Primera Instància número 3 de Dénia (anterior Jutjat Mixt número 5). En done fe».  
Atés que es desconeix el domicili o la residència actuals de la part demandada, mitjançant la provisió de 2 de gener de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la interlocutòria resolutiva, de data 10 de novembre de 2007, a les persones ignorades a les quals poguera perjudicar la inscripció sol·licitada, i possibles hereus desconeguts de Helga Sophie Schimitz.  
Dénia, 10 de novembre de 2010.- La secretària judicial: Esther Ferrer Cejalvo.